På noen av våre reiser har vi enkeltrom uten tillegg, de kan du se her.
På alle de andre turene er basisprisen basert på at man deler et dobbeltrom (med to separate senger) med en i reisefølget av samme kjønn. Vi vet at mange setter pris på denne muligheten og det har blitt mange gode reisevenner på denne måten! Vær oppmerksom på at hvis du er den siste som booker delt twin-rom på turen, og vi ikke finner noen du kan dele rom med, må du likevel betale enkeltromstillegg iht våre reisevilkår.
De aller fleste hotell og skip i verden baserer seg på to personer og priser deretter. Vi er helt enige i at dette er høyst urettferdig, og vi jobber med å «bearbeide» hotellene vi bruker for å få lavest mulig tillegg, og flest mulig enkeltrom. Noen hoteller har enkeltrom med en enkeltseng, men de fleste rom og lugarer er basert på at to deler. Carpe Diem jobber med de samme hotellene og skipene "alle" gjør, så det er ikke alltid enkelt å argumentere for en avtale om et stort antall enkeltrom til en lav pris.